12. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 211/οικ. 2955 της 20 Δεκ. 1977/19 Ιαν. 1978 (ΦΕΚ Β΄  43) Περί τροποποιήσεως της 211/2278/73 αποφάσεως του Υπουργού Κοιν. Υπηρεσιών. Έχοντας υπόψη: 1.Τις διατάξεις της παρ. 3 του άρθρ. 9 του Α.Ν. 2682/1940 «περί ιδρύσεως του Ταμείου Προνοίας των Αμίσθων Δικαστικών Κλητήρων» (ΦΕΚ 411/ 2.12.40). 6.Ζ.δ.11-12 Ταμείο Προνοίας Δικαστικών Επιμελητών 2.Την πρόταση του Δ.Σ. του Ταμείου Προνοίας Δικαστικών Επιμελητών που μας υποβλήθηκε με την 1733/30.8.77 αναφορά του. Την γνωμοδότηση του Συμβουλίου Κοινωνικής Ασφαλείας, που λειτουργεί στο Υπουργείο Κοινωνικών Υπηρεσιών η οποία διατυπώθηκε κατά τη 13/16.11.77 συνεδρίασή του της Ι.Θ΄ περιόδου αποφασίζουμε: Η παρ. δ της 211/2278/73 υπουργικής αποφάσεως τροποποιείται ως εξής: «δ)Πιστοποιητικόν του αρμοδίου Ειρηνοδίκου εμφαίνον την παρά του ησφαλισμένου κανονικήν επικόλλησιν εις τα κατά νόμον τηρούμενα παρ’ αυτού υπηρεσιακά βιβλία των αποκομμάτων των εκάστοτε εν ισχύϊ ενσήμων εισπράξεως των πόρων του Ταμείου εν λεπτομερεία κατά βιβλίον, σελίδα αύξοντα αριθμόν καταχωρισθείσης πράξεως, είδος πράξεως (εκθέσεως επιδόσεως εκτελέσεως κ.λ.π) ως και τας διαπιστωθείσας παραλείψεις επικολλήσεως κατά χρονολογίαν. 